**Elenistică**

*Gabriel Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În depărtări fierb apele Corintului,

inspirând mareic nori albi și poroși;

Soarele stilizează o pasăre,

punctul negru a devenit incandescent;

Se-aud tălăngi răzlețe, arame sclipitoare

- se umple Valea Pleistos de capre;

Razele, ca niște copite, joacă pe stânci și

se pierd în spatele muntelui, asfințind;

Oracolul din Delhi - ochiul lui Parnassus -

scrutează orizontul prin penumbrele coloanelor,

murmurând din lespezi: ,,Nimic în exces''...

Măslinii fură amurgului culoarea amăruie

și un fior de vânt pecetluiește buzele Pithiei.

Apollo, culcat pe țărm și trist,

din spume modelează nimfe - pentru eternitate!